**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2024. október 24-én tartandó rendes képviselő-testületi ülésére**

Az előterjesztés tárgya: **Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet módosításáról**

Melléklet: -

Az előterjesztés előadója: Dr. Kórik Zsuzsanna jegyző

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/1997-…./2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.24. pont |
| Szociális és Humán Bizottság | Szmsz 3. melléklet 2.8. pont |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2024. október 15.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**ELŐTERJESZTÉS**

**- a Képviselő-testülethez -**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet módosításáról**

**Tisztelt Képviselő-testület!**

A képviselő-testület az alakuló ülésén felülvizsgálta és módosította a szervezeti és működési szabályzatát (továbbiakban: szmsz) az alpolgármesterek számának és állandó bizottságai létszámára vonatkozóan. Az alakuló ülésen döntés született a bizottsági elnökök és tagjainak megválasztásáról is. Az szmsz 6. számú melléklete tartalmazza a bizottságok ügyrendjére vonatkozó előírásokat.

Magyarország helyi önkormányzatairól szóló 2011. évi CLXXXIX tv. 60.§-a értelmében: A bizottság ülésének összehívására, működésére, nyilvánosságára, határozatképességére és határozathozatalára, döntésének végrehajtására, a bizottság tagjainak kizárására, a bizottság üléséről készített jegyzőkönyv tartalmára a **képviselő-testületre vonatkozó szabályokat kell megfelelően alkalmazni azzal az eltéréssel,** hogy a kizárásról a bizottság dönt, továbbá a **jegyzőkönyvet a bizottság elnöke és egy tagja írja alá.**   
  
A bizottsági ülések jegyzőkönyveit az ügyrendben foglaltak szerint a bizottság elnöke és egy kijelölt, az ügyrendben konkrétan nevesített képviselő, bizottsági tag írja alá. Tekintettel a bizottságok megváltozott összetételére szükséges ennek a módosítása. Javaslom, hogy ne konkrét nevek kerüljenek rögzítésre az ügyrendben, hanem az alábbi szöveggel kerüljön az módosításra.

A bizottságok üléséről készült jegyzőkönyvet a bizottság elnöke mellett a bizottság ülésén jelen lévő legidősebb képviselő írja alá.

A jogszabályszerkesztési alapelvek miatt jelen rendelet-módosításban a bizottságok ügyrendje nem jelenik meg egységes szerkezetben, abban csupán a módosított szövegrész látható, így azt egységes szerkezetben az alábbiakban ismertetem. A módosított, illetve hatályon kívül helyezett szövegrész piros színnel került megjelölésre.

**A képviselő-testület állandó bizottságainak ügyrendje**

1. **A Bizottság összehívása**

1.1. A bizottsági ülést a bizottság elnöke hívja össze és vezeti. Az elnök akadályoztatása esetén a bizottság ülésének vezetésével, mint levezető elnök a legidősebb képviselő, bizottsági tag bízható meg.

1.2. Mindkét bizottságot érintő ügy előkészítése során lehetőség van együttes ülést tartani az érintett bizottságoknak. Ebben az esetben a levezető elnöki teendők ellátásának módjában az elnökök megállapodnak egymással. Az együttes ülést tartó bizottságoknak külön-külön határozatképesnek kell lenniük, és a döntéseket bizottságonként külön-külön kell meghozni, de egy jegyzőkönyvbe foglalni.

2. **A Bizottság tanácskozási rendje**

2.1. A bizottság az üléseit a Polgármesteri Hivatal hivatali helyiségében tartja. A jelenléti ív alapján megállapítja a jelenlévő bizottsági tagok számát, az ülés határozatképességét, melyet az ülés ideje alatt folyamatosan figyelemmel kísér és ismerteti a távollévők személyét.

2.2. Amennyiben az ülés kezdetén a bizottság nem határozatképes, a bizottság jelenlévő tagjai tizenöt percet várnak.

2.3. Az elnökön kívül bármely bizottsági tag is írásban tehet napirendi javaslatot a bizottság feladatkörébe tartozó ügy megtárgyalására. A bizottság elnöke az indítványt lehetőség szerint a bizottság legközelebbi ülésére, de legkésőbb az indítvány benyújtását követő 60 napon belüli bizottsági ülésre terjeszti elő, melyre köteles meghívni az indítványozó képviselőt. A bizottság tagjának írásos indítványát csak a képviselő saját kérésére lehet távollétében tárgyalni.

2.4. Az adott napirendi pont megtárgyalása előtt aktuális bejelentésekre, tájékoztatásokra kerülhet sor, melyek időtartamát az ülés vezetője korlátozhatja.

3. **A Bizottság döntései**

A bizottság döntéseit határozati és végzési formában hozza meg. A határozat tartalmától függően fel kell tüntetni a teljesítés határidejét és a végrehajtásért felelős nevét.

4. **A Bizottság ügyvitele**

4.1. A bizottság üléséről készült jegyzőkönyvet a bizottság elnöke és a bizottság ülésén jelen lévő legidősebb bizottsági tag írja alá.

4.2. A jegyzőkönyvből szükség esetén kivonatot kell készíteni, amelyet a tárgya szerint érintetteknek meg kell küldeni. A kivonatot az elnök írja alá, vagy az elnök nevének sk. feltüntetésével a jegyzőkönyvvezető hitelesíti.

5. **A bizottság feladat - és hatásköre**

5.1. A bizottság általános feladatait Tiszavasvári Város Önkormányzata Képviselő-testülete Szervezeti és Működési Szabályzatáról szóló rendelet (továbbiakban: szmsz) 3. melléklete, a bizottság egyes feladatait és a képviselő-testület által a bizottságokra átruházott hatáskörök jegyzékét az szmsz 4. és 5. mellékletei tartalmazzák.

5.2. A bizottság havonta köteles a képviselő-testületnek beszámolni az átruházott hatáskörben hozott döntésekről.

5.3. A bizottság munkájáról az elnök vagy az elnök által felhatalmazott bizottsági tag ad tájékoztatást. Képviseleti jogkörében tett nyilatkozata a bizottsággal egyetértésben kialakított véleményt tartalmazza, nem egyhangú határozat esetén köteles a kisebbségi véleményekre is utalni.

~~6.~~ **~~A bizottságok jegyzőkönyvének aláírása~~**

~~6.1. A Pénzügyi és Ügyrendi Bizottság üléséről készült jegyzőkönyvet a bizottság elnöke mellett Szurkos Szilvia bizottsági tag, akadályoztatása esetén Szabó Zoltán bizottsági tag írja alá.~~

~~6.2. A Szociális és Humán Bizottság üléséről készült jegyzőkönyvet a bizottság elnöke mellett Balogh Sándor bizottsági tag, akadályoztatása esetén Tamás Viktor bizottsági tag írja alá.~~

**Tisztelt Képviselő-testület!**

A jogalkotásról szóló **2010. évi CXXX. tv.** 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**Fentiek alapján a rendeletalkotás várható következményeiről – az előzetes hatásvizsgálat tükrében – az alábbi tájékoztatást adom:**

Társadalmi, gazdasági, költségvetési hatásai: A rendelet-tervezetnek nincs társadalmi, gazdasági, költségvetési hatása.

**Környezeti és egészségi következményei**: A rendelet-tervezetnek nincs környezeti és egészségi hatása.

**Adminisztratív terheket befolyásoló hatásai**: A rendelet-tervezetnek nincs adminisztratív terheket befolyásoló hatása.

**A jogszabály megalkotásának szükségessége:** Magyarország helyi önkormányzatairól szóló 2011. évi CLXXXIX tv. (továbbiakban: Mötv) 45.§ (3) bekezdése értelmében a képviselő-testület kötelezettsége a szervezeti és működési szabályzatának megalkotása, szükség szerinti felülvizsgálata.

**A jogalkotás elmaradásának várható következményei:** A Kormányhivatal törvényességi jelzéssel élhet.

**Alkalmazásához szükséges személyi, szervezeti, tárgyi és pénzügyi feltételek:** a jelenlegi feltételekhez képest többlet feltétel nem realizálódik.

Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

Mindezek alapján kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2024. október 15.

**Dr. Kórik Zsuzsanna**

**jegyző**

rendelet-tervezet

**Tiszavasvári Város Önkormányzata Képviselő-testületének .../2024. (X. ...) önkormányzati rendelete**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet módosításáról**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva - Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 3. melléklet 2.8. pontja által biztosított véleményezési jogkörében eljáró Szociális és Humán Bizottság véleményének kikérésével, valamint Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 4. melléklet 1.24. pontja által biztosított véleményezési jogkörében eljáró Pénzügyi és Ügyrendi Bizottság véleményének kikérésével - a következőket rendeli el:

**1. §**

A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 6. melléklete az 1. melléklet szerint módosul.

**2. §**

Hatályát veszti a Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 6. melléklet 6. pontja.

**3. §**

Ez a rendelet 2024. október 28-án lép hatályba.

Tiszavasvári, 2024. október 24.

**Balázsi Csilla Dr. Kórik Zsuzsanna**

**polgármester jegyző**

**A rendelet kihirdetve: 2024. október ….**

**Dr. Kórik Zsuzsanna**

**jegyző**

*1. melléklet a .../2024. (X. 25.) önkormányzati rendelethez*

1. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 6. melléklet 4.1. pontja helyébe a következő pont lép:

„4.1. A bizottság üléséről készült jegyzőkönyvet a bizottság elnöke és a bizottság ülésén jelen lévő legidősebb bizottsági tag írja alá.”

Általános indokolás

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva 6/2022. (II.25) önkormányzati rendeletével megalkotta szervezeti és működési szabályzatát, melynek módosítása vált szükségessé.

Részletes indokolás

**Az 1–3. §-hoz és az 1. melléklethez**

Magyarország helyi önkormányzatairól szóló 2011. évi CLXXXIX tv.  60.§-a értelmében: A bizottság ülésének összehívására, működésére, nyilvánosságára, határozatképességére és határozathozatalára, döntésének végrehajtására, a bizottság tagjainak kizárására, a bizottság üléséről készített jegyzőkönyv tartalmára a **képviselő-testületre vonatkozó szabályokat kell megfelelően alkalmazni azzal az eltéréssel,** hogy a kizárásról a bizottság dönt, továbbá a **jegyzőkönyvet a bizottság elnöke és egy tagja írja alá.**  
  
A bizottsági ülések jegyzőkönyveit az ügyrendben foglaltak szerint a bizottság elnöke és egy kijelölt, az ügyrendben konkrétan nevesített képviselő, bizottsági tag írja alá. Tekintettel a bizottságok megváltozott összetételére szükséges ennek a módosítása. Javaslom, hogy ne konkrét nevek kerüljenek rögzítésre az ügyrendben, hanem az alábbi szöveggel kerüljön az módosításra.

A bizottságok üléséről készült jegyzőkönyvet a bizottság elnöke mellett a bizottság ülésén jelen lévő legidősebb képviselő írja alá.

Ezek kerültek átvezetésre az ügyrenden